text: Folketingsmand kritiserer at regeringen vil give politiskole til Herning
  09 november 2016 kl. 17.49
  Benny Engelbrecht fra Socialdemokratiet er vred over, at regeringen anbefaler Herning som hjemby for en ny politiskole. 
  - Det er uhørt i dansk politik, og det ligner kammerateri. Det er en mærkelig måde.
  Så skarpt kritiserer den socialdemokratiske folketingsmand, Benny Engelbrecht, at regeringen anbefaler, at den ny politiskole i Vestdanmark placeres i Herning.
  - Det ligner, at  Hernings borgmester skal have en tilbagebetaling for den hjælp, han gav til statsminister Lars Løkke Rasmussen, da han havde en problematisk sag om hans formandsskab i Venstre, siger Benny Engelbrecht og tilføjer:
  Jeg er vred over,  at man har spildt så mange kommuners tid med dette her, siger Benny Engelbrecht til TV SYD.
  Benny Engelbrecht, MF, Soc.dem., Adsbøl: "- Det er uhørt i dansk politik og det ligner kammerateri. Det er en mærkelig måde"
  
  Mange kommuner er interesseret i at få den nye skole. I Syd- og Sønderjylland har alle de store kommuner peget på sig selv som det bedste bud. Det gælder Esbjerg, Vejen, Sønderborg, Aabenraa, Haderslev, Fredericia, Vejle, Kolding, Horsens, men efter en frasortering hos Søren Pind har følgende kommuner indtil nu været tilbage: Sønderborg, Haderslev, Vejen, Vejle og Esbjerg.
  Hør Benny Engelbrechts kritik af regeringens abefaling  klippet her:
  TV SYD bad onsdag aften om en kommentar til Benny Engelbrechts kritik fra enten statsminister Lars Løkke Rasmussen eller justitsminister Søren Pind, men de har ikke svaret på redaktionens henvendelse.
  